Missatge: Ametlla de MarJa es coneixen els detalls del primer parc eòlic marí a les costes tarragonesesRedacció Actualitzat a les 14:04 h   12/01/2012L'Ajuntament de l'Ametlla de Mar (Baix Ebre) ja coneix els detalls del projecte de construcció d'un parc eòlic marí davant la costa del municipi. Les obres podrien començar d'aquí un any i s'espera que ajudi a diversificar l'economia de la zona.La primera fase d'aquest projecte innovador a Catalunya, que s'instal·larà a tres quilòmetres i mig de la costa, preveu la construcció de quatre aerogeneradors ancorats al fons del mar amb una potència màxima de 20 megawatts. I la segona fase estima instal·lar vuit aerogeneradors flotants a 30 quilòmetres de la costa. Les obres, que començaran a principis del 2013, segons les previsions, tindran un cost aproximat de 70 milions d'euros i un període d'implantació de 20 anys. Aquest projecte seria una alternativa als parcs eòlics terrestres i així poder-ne reduir l'impacte visual i aprofitar millor el vent, que és més constant. Segons Antoni Martínez, president de l'Institut de Recerca en Energia de Catalunya, aquest projecte de recerca va associat a una escola de formació de manteniment a l'Escola Nàutica de l'Ametlla de Mar i a un màster a la Universitat Rovira i Virgili.

Resposta: Em sembla que ni tan sols n'han fet un estudi de l'impacte ambiental, cosa especialment greu si és té en compte que a l'Ametlla encara hi ha un nombre important de població que viu de la pesca.